# Thripophaga

Thripophaga és un gènere d'ocells de la família dels furnàrids (Furnariidae) que agrupa a espècies natives d'Amèrica del Sud, on es distribueixen de forma disjunta en regions andines del nord-oest del continent, de l'Amazònia, de l'Orinoquia i de la Mata Atlàntica de l'est del Brasil.

## Descripció

Les espècies d'aquest gènere fan entre 14,5 i 19 cm de longitud i es caracteritzen per tenir les plomes de la cua àmpliament arrodanides, sense puntes. No obstant això, n'hi ha que la tenen estriada i altres llisa, alguns mostren un pegat a la gola, altres no. Gairebé segurament el gènere no configura una unitat natural. Principalment es troben en selves humides de baixa altitud.

## Taxonomia i etimologia

Fa temps que alguns autors ja tenien la sospita que aquest gènere no era monofilètic i que quests cistellers estan estretament relacionats amb els cuaespinosos Cranioleuca i els límits genèrics entre aquests dos gèneres no estaven clars. Els amplis estudis filogenètics de Derryberry et al. (2011), van trobar que el cisteller rogenc, malgrat el seu nom comú, és una veritable cuaespinós Cranioleuca, que el cuaespinós jaspiat va resultar que en realitat forma part dels cistellers Thripophaga i que T. fusciceps i T. cherriei són espècies germanes. L'espècie tipus, T. macroura, no va ser inclosa al mostreig de l'estudi. Les especulacions prèvies que suggerien una estreta relació entre Thripophaga i Phacellodomus van ser refutades.
Amb base en aquest estudi, les classificacions Manual del Ocells del Món (HBW) i Birdlife International (BLI) van col·locar la llavors T. berlespchi en el gènere Cranioleuca, i van traslladar la llavors espècie Cranioleuca gutturata a Thripophaga. Els amplis estudis geneticomoleculars de Harvey et al. (2020) van confirmar aquests canvis taxonòmics. El que va ser seguit posteriorment pel Congrés Ornitològic Internacional (IOC) i Clements checklist/eBird.
L'any 2013, l'espècie T. amacurensis va ser descrita i posseeix característiques similars a T. cherriei i T. macroura.
El nom genèric Thripophaga es compon de les paraules dels grec antic «θριψ thrips, θριπος thripos» que significa “arnes de la fusta” i «φαγος phagos» que significa “menjar”.
Segons la Classificació del Congrés Ornitològic Internacional (versió 14.2, 2024) aquest gènere està format per cinc espècies:
* cisteller estriat - (Thripophaga macroura).
* cisteller de l'Orinoco - (Thripophaga cherriei).
* cisteller de l'Amacuro - (Thripophaga amacurensis).
* cisteller senzill - (Thripophaga fusciceps).
* cuaespinós jaspiat - (Thripophaga gutturata).

## Referències

* 1 2 «2024 Citation & Downloadable Checklists». Clements Checklist. [Consulta: 22 febrer 2025].
* 1 2 Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 294–295, làmines 9(1–3). ISBN 978-0-292-71748-0.
* ↑ «Thripophaga». Cercaterm. TERMCAT, Centre de Terminologia. [Consulta: 21 febrer 2025].(català)
* 1 2 Derryberry, Elizabeth P.; Claramunt, Santiago; Derryberry, Graham; Chesser, R. Terry; Cracraft, Joel «LINEAGE DIVERSIFICATION AND MORPHOLOGICAL EVOLUTION IN A LARGE-SCALE CONTINENTAL RADIATION: THE NEOTROPICAL OVENBIRDS AND WOODCREEPERS (AVES: FURNARIIDAE): DIVERSIFICATION OF A CONTINENTAL RADIATION» (en anglès). Evolution, 65, 10, 10-2011, pàg. 2973–2986. DOI: 10.1111/j.1558-5646.2011.01374.x.
* ↑ «A classification of the bird species of South America. Part 7». South American Classification Committee. [Consulta: 22 febrer 2025].
* ↑ del Hoyo, J; del Hoyo, J., Collar, N.J., Christie, D.A., Elliott, A., Fishpool, L.D.C., Boesman, P. & Kirwan, G.M. «HBW and BirdLife International Illustrated Checklist of the Birds of the World». vol.2. Lynx Nature Books. [Consulta: 21 febrer 2025].
* ↑ Harvey, Michael G.; Bravo, Gustavo A.; Claramunt, Santiago; Cuervo, Andrés M.; Derryberry, Graham E. «The evolution of a tropical biodiversity hotspot» (en anglès). Science, 370, 6522, 11-12-2020, pàg. 1343–1348. DOI: 10.1126/science.aaz6970. ISSN: 0036-8075.
* 1 2 Gill, Frank; Donsker, David. «Ovenbirds, woodcreepers – IOC World Bird List» (en anglès). IOC World Bird List v14.2, 17-08-2024. [Consulta: 21 febrer 2025].
* ↑ Hilty, Steven L.; Ascanio, David; Whittaker, Andrew «A New Species of Softtail (Furnariidae: Thripophaga ) from the Delta of the Orinoco River in Venezuela» (en anglès). The Condor, 115, 1, 2-2013, pàg. 143–154. DOI: 10.1525/cond.2012.110212. ISSN: 1938-5129.
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 385. ISBN 978-1-4081-2501-4 [Consulta: 22 febrer 2025].